กรณ์ขย่มคลังเร่งตั้ง‘กอช.’ดึงคนมาออม
กรณ์จี้กิตติรัตน์เร่ง กอช.เปิดรับสมาชิกสะสมเงิน
23 พ.ค. 2555

กรณ์จี้กิตติรัตน์เร่ง กอช.เปิดรับสมาชิกสะสมเงิน
นายกรณ์ จาติกวณิช สส.พรรคประชาธิปัตย์ อดีต รมว.คลัง กล่าวว่า นายกิตติรัตน์ ณ ระนอง รองนายกรัฐมนตรีและ รมว.คลัง ไม่ดำเนินการเรื่องกองทุนการออมแห่งชาติ (กอช.) ซึ่งกฎหมายผ่านมาแล้ว 1 ปี แต่ยังไม่สามารถรับสมาชิกได้ตามที่กำหนด คือ ตั้งแต่วันที่ 8 พ.ค.ที่ผ่านมา
นอกจากนี้ ในสมัยที่เป็นรัฐบาลได้ตั้งงบประมาณปี 2555 ให้ กอช. 1,000 ล้านบาท แต่รัฐบาลชุดนี้ตัดเหลือ 250 ล้านบาท และปีงบ ประมาณ 2556 อีก 500 ล้านบาท แต่ถึงขณะนี้งบประมาณก้อนแรกก็ยังไม่สามารถเบิกจ่ายได้ ทำให้ กอช. รับสมาชิกไม่ทัน
นายสมชัย สัจจพงษ์ ผู้อำนวยการสำนักงานเศรษฐกิจการคลัง (สศค.) รักษาเลขาธิการ กอช. ยอมรับว่า นายกิตติรัตน์ ยังไม่เห็นชอบการตั้งเลขาธิการ กอช. แต่พนักงานกว่า 10 คน ได้เริ่มทำงานแล้ว ขณะ นี้อยู่ระหว่างการวางระบบและจะรับสมาชิกได้ภายในเดือน ก.ค.นี้ โดยตั้งเป้าปีนี้ 5 แสนคน ปีหน้าได้อีก 1 ล้านคน
กอช. เป็นกองทุนที่ตั้งขึ้นเพื่อให้แรงงานนอกระบบ 35 ล้านคน มีหลักประกันหลังเกษียณ โดยจ่ายเงินสมทบตั้งแต่ 50 บาท แต่ไม่เกิน 1.32 หมื่นบาทต่อปี รัฐบาลจ่ายสมทบอีก 50100 บาท หลังเกษียณจะได้เงินบำนาญเดือนละ 7,000-8,000 บาท